recursal/SuperWikiNEXT-32B huggingface dataset:
**טרֵייס ג'קסון-דייוויס** (באנגלית: **Trayce Jackson-Davis**; נולד ב-22 בפברואר 2000) הוא כדורסלן אמריקאי המשחק בקבוצת גולדן סטייט ווריורס מליגת ה-NBA, בעמדת הפאוור פורוורד. בנו של כדורסלן העבר דייל דייוויס.

נעורים וקריירת מכללות
---------------------

ג'קסון-דייוויס נולד בעיר גרינווד שבאינדיאנה. בנו הביולוגי של כדורסלן העבר דייל דייוויס, אולם גדל בביתם של אמו ואביו החורג, שחקן ליגת ה-NFL לשעבר ריימונד ג'קסון.

בין השנים 2019–2023 למד באוניברסיטת אינדיאנה. לאורך ארבע עונותיו בקבוצת הכדורסל של האוניברסיטה רשם ממוצעים של 17.9 נקודות, 9.1 ריבאונדים, 2.2 אסיסטים ו-2.1 חסימות למשחק. סיים את קריירת המכללות בתור מלך הריבאונדים (1,143) והחסימות (270) של קבוצת אוניברסיטת אינדיאנה בכל הזמנים.

קריירה מקצועית
--------------

ג'קסון-דייוויס נבחר בבחירה ה-57 של דראפט ה-NBA‏ 2023, על ידי וושינגטון ויזארדס, ומיד נשלח בטרייד לגולדן סטייט ווריורס. ביולי 2023 חתם בגולדן סטייט על חוזה ל-4 עונות, בסך כ-7.6 מיליון דולר.

סטטיסטיקות הקריירה
------------------

### בליגת המכללות

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | אוניברסיטת אינדיאנה | 32 | 32 | 29.3 | 0.566 | 0.000 | 0.685 | 8.4 | 1.2 | 0.7 | 1.8 | 13.5 |
| 2020/2021 | אוניברסיטת אינדיאנה | 27 | 27 | 34.3 | 0.517 | 0.000 | 0.655 | 9.0 | 1.4 | 0.7 | 1.4 | 19.1 |
| 2021/2022 | אוניברסיטת אינדיאנה | 35 | 35 | 32.3 | 0.589 | 0.000 | 0.674 | 8.1 | 1.9 | 0.6 | 2.3 | 18.3 |
| 2022/2023 | אוניברסיטת אינדיאנה | 32 | 32 | 34.5 | 0.581 | 0.000 | 0.695 | 10.8 | 4.0 | 0.8 | 2.9 | 20.9 |
| **קריירה** |  | 126 | 126 | 32.5 | 0.565 | 0.000 | 0.676 | 9.1 | 2.2 | 0.7 | 2.1 | 17.9 |

קישורים חיצוניים
----------------
**אנגיוטנסין** הוא פפטיד המשמש כהורמון, בעיקר בתחום משק הנוזלים בגוף. השפעתו המרכזית היא בהגדלת כמות הנוזלים בגוף.

הפפטיד הפעיל ביולוגית נקרא אנגיוטנסין II. תחילה, מופרש פפטיד שאינו פעיל (פרוקורסור), בעיקר מהתאים ההפטוציטים שבכבד, שנקרא אנגיוטנסינוגן (AGT). זהו סוג של גלובולין המורכב מ-452 חומצות אמינו. 

לפרוטאזה האספרטילית רנין המופרשת מתאי הכליה אתר חיתוך ספציפי בצד האמיני של AGT שלאחריו נשאר פפטיד בעל 10 חומצות אמינו בשם אנגיוטנסין I ‏(ANG1). האנזים ACE חותך שתי חומצות אמינו מ-ANG1, וכך נוצר הפפטיד אנגיוטנסין II ‏(ANG2) בעל 8 חומצות אמינו.

זמן מחצית חיים במחזור הדם הוא 30 שניות בעוד שברקמות יכול להגיע עד חצי שעה.
בפירוק ANG2 נוצרים פפטידים קצרים יותר בעלי פעילות נמוכה בהרבה. 

חלק מההשפעות הפיזיולוגיות של אנגיוטנסין II
* הגברת הפרשת אלדוסטרון מבלוטות יותרת הכליה
* עידוד הפרשת ADH מהנוירוהיפופיזה
* הגברת תחושת הצמא
* דיכוי הפרשה של רנין מתאי הכליה
* כיווץ כלי דם להעלאת לחץ דם

מבנה אנגיוטנסין II
Asp-Arg-Val-Tyr-Ile-His-Pro-Phe

קישורים חיצוניים
----------------

ויקישיתוף מדיה וקבצים בנושא **אנגיוטנסין** בוויקישיתוף
* אנגיוטנסין, באתר אנציקלופדיה בריטניקה (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294852705171
* BnF: cb11974458p (data)
* LCCN: sh85005038
* NDL: 00562813

 |
**מארק רולסטון** (באנגלית: **Mark Rolston**; נולד ב-7 בדצמבר 1956) הוא שחקן אמריקאי. רולסטון שיחק בסרטים "שובו של הנוסע השמיני", "חומות של תקווה", "השתולים", "שעת שיא" ו"נשק קטלני 2". התפרסם גם בשני סרטים מסדרת סרטי "המסור".

ביוגרפיה
--------

רולסטון נולד בבולטימור לאוולין ולתומאס ג'ורג' רולסטון.
למד משחק באירופה, לרבות בלונדון וקיבל את התפקיד הראשון שלו בארצות הברית במחזה "ריצ'רד השלישי".
את הופעת הבכורה שלו בתור שחקן קולנוע ערך במותחן האימה המצמרר של ג'יימס קמרון "שובו של הנוסע השמיני" בתור הטוראי מארק דרייק מיחידת העילית הנשלחת אל המושבה במטרה להשמיד את צאצאי היצור מהסרט הראשון.
התקבל לאחר מכן לסרטים "נשק קטלני 2" בתור האנס מאנשיו של מבריח הסמים הדרום אפריקאי אריאן ראד ו"רובוקופ 2".

בשנת 1994 שיחק בסרט הדרמה של פרנק דרבונט "חומות של תקווה", שנחשב כיום לאחד מהסרטים הטובים בכל הזמנים, בתפקיד האסיר בוגס דאימונד, אנס אשר מנהיג את כנופיית הכלא "האחיות" ונוהג להטריד מינית את דמות האסיר הראשי אנדי דופריין (טים רובינס). 

לקראת סוף שנות ה-90 התפרסם רולסטון בסרטי האקשן המצליחים "אירייזר" בתור המתנקש ג. סקאר שנשלח לחסל את המדענית ד"ר לי קולן (ונסה ויליאמס) ו"שעת שיא" בתור סוכן האף.בי.איי וורן ראס.

בשנת 2006 הופיע בסרטו של מרטין סקורסזה "השתולים" וגילם את אחד טימותי דלהאנט, אחד מחייליו של בוס המאפיה האירית בבוסטון פרנק קוסטלו (ג'ק ניקולסון).
שיחק בסרטי האימה "המסור 5" ו"המסור 6" בדמותו של דן אריקסון סוכן האפ. בי. איי האחראי על חקירת תיקי הרצח הסדרתיים של "ג'יגסו". 

בשנת 2008 שיחק בסרט האימה "*Asylum*", בכיכובה של שרה רומר. 

בשנת 2015 גילם את המפיק המוזיקלי קלייב דייוויס בסרט הטלוויזיה הביוגרפי "ויטני" של רשת Lifetime שביימה אנג'לה באסט וכיכבה יאיא דה קוסטה בתור ויטני יוסטון.

חיים אישיים
-----------

רולסטון נשוי לג'ורג'יה, בתו של נגן הג'אז הלטיני צ'יצ'ו או'פריל, לזוג שלושה ילדים.

קישורים חיצוניים
----------------

* מארק רולסטון, במסד הנתונים הקולנועיים IMDb (באנגלית)
* מארק רולסטון, באתר AllMovie (באנגלית)
* מארק רולסטון, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1061870383
* ISNI: 0000 0000 4173 8977
* LCCN: no98127939
* VIAF: 61171347
* WorldCat: lccn-no98127939

 |
**סנטה קרוס** (בספרדית: **Santa Cruz**) הוא אחד מאיי גלאפגוס. שטחו של האי הוא 986 קמ"ר והנקודה הגבוהה באי נמצאת בגובה 864 מטרים מעל פני הים. האי ממוקם במרכזה של קבוצת האיים והוא השני בגודלו לאחר האי איסבלה. בירת האי, פוארטו איורה, היא היישוב המאוכלס ביותר בקבוצת האיים, ובה פועלת תחנת המחקר המרכזית של קרן צ'ארלס דרווין (אנ'). בנוסף שוכנים על האי עוד כמה כפרים קטנים שתושביהם עוסקים בחקלאות ובגידול בקר. 
סנטה קרוס הוא הר געש רדום גדול. ההערכות הן שההתפרצות הגעשית האחרונה ארעה לפני כמיליון וחצי שנים. צינור לבה באורך של 2000 מטרים נמצא באי וניתן לעבור וללכת דרכו. עדות לעברו הגעשי של האי נמצאת בשני בורות גדולים שנוצרו כתוצאה מהתמוטטות של תא מגמה. הבורות נקראים "התאומים" (Los Gemelos).

האי נקרא בספרדית על שם הצלב בנצרות. שמו האנגלי היה "Indefatigable" ("בלתי נלאית"), על שם ספינת הצי המלכותי הבריטי אה"מ "אינדפטיגבל" (HMS Indefatigable), שביקרה במקום ב-1812. מפרץ טורטוגה (Tortuga Bay) נמצא במרחק הליכה קצרה ממרכז פוארטו איורה, ובו ניתן לצפות באיוגאנות ימיות, בציפורים, בסרטן סלעים אדום, במנגרובים, בכרישון לבן-קצוות (Triaenodon obesus) ובצבי הגלאפגוס הענקיים.

* צב גלאפגוס בסנטה קרוסצב גלאפגוס בסנטה קרוס
* מקווה מים מתוקים בפוארטו איורה, סנטה קרוסמקווה מים מתוקים בפוארטו איורה, סנטה קרוס
* שני ברווזים לבני לחיים בסנטה קרוסשני ברווזים לבני לחיים בסנטה קרוס
* מראה אווירי של חופי האימראה אווירי של חופי האי

קישורים חיצוניים
----------------

ויקישיתוף מדיה וקבצים בנושא **סנטה קרוס** בוויקישיתוף
* שמירת טבע באי סנטה קרוס (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536855705171
* LCCN: sh88006855

 |
משמאל ממרח המרמייט המסורתי, ומימין מהדורה מוגבלת של מרמייט מבירה גינס
**מַרמַייט** (באנגלית: **Marmite**) הוא ממרח תמצית שמרים בריטי, עשוי מסורתית מתוצרי לוואי של תהליך בישול בירה. צבעו חום כהה, מרקמו דביק, וטעמו מלוח ומרוכז מאוד.

המרמייט נפוץ בבריטניה, וכן (במידה פחותה) במדינות חבר העמים הבריטי שבהן ריכוזי אוכלוסייה ממוצא אנגלי, כדוגמת אוסטרליה, ניו זילנד ודרום אפריקה. בצד הגרסה הבריטית קיימת גם גרסה ניו זילנדית של מרמייט, שטעמה שונה במקצת. עם זאת, באוסטרליה ובניו זילנד נפוץ יותר המוצר המקביל והדומה בהרכבו, במרקמו ובטעמו – וג'ימייט.

הצורה הנפוצה לאכילת מרמייט היא מריחתו בשכבה דקה מאוד (בשל טעמו המרוכז) על גבי פרוסת קלי, שנמרחה ונספגה קודם בחמאה או במרגרינה. שימוש נפוץ נוסף הוא בכריך גבינה ומרמייט, ויש גם המשתמשים בו לתיבול מרק או משרה לבשר. טעמו החזק האופייני נחשב מושך לחובבי המאכל, אך מרתיע ומרחיק לאחרים. החברה משתמשת בעובדה זו בסיסמת הפרסום שלה - Love it or hate it (אֱהַב אותו או שנא אותו). כן מפעילה החברה אתר אינטרנט ופורום לחסידי המרמייט המושבעים, בצד אתר ופורום מקבילים לשונאיו המושבעים.

את המרמייט החלו לייצר בשנת 1902 בעיר ברטון על נהר טרנט שבחבל סטפורדשייר באנגליה, עיר המהווה מזה דורות מרכז מבשלות בירה. ב-1907 הצדיקה הצלחת המוצר הקמת מפעל נוסף, בקמברוול גרין שבדרום לונדון. באותן השנים גילה המדע את הוויטמינים, והמרמייט התברר כעשיר בהם, ובעיקר במספר ויטמינים מקבוצת ויטמין B, דבר שנתן דחיפה ועידוד לצריכתו ולתפוצתו.

מאז שנת 2000 אוחז תאגיד הענק הרב-לאומי יונילוור (Unilever) בבעלות על המותג מרמייט ומפעליו, לאחר מספר מיזוגים של תאגידי שיווק והפצה של מוצרי מזון. יונילוור משווקת את מרמייט ברחבי העולם, בצד מותגי מזון מובילים אחרים מקו מוצריה. בישראל קיים שוק מוגבל למרמייט, בעיקר בקרב יוצאי מדינות חבר העמים הבריטי, וניתן להשיגו במרכולים ובמעדניות באזורים עם ריכוזי אוכלוסייה מתפוצות אלו, וגם בחלק מחנויות הטבע.

קישורים חיצוניים
----------------

ויקישיתוף מדיה וקבצים בנושא **מרמייט** בוויקישיתוף
* 

* אתר האינטרנט הרשמי של מרמייט (באנגלית)
* מרמייט, ברשת החברתית אקס (טוויטר)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 8845d7f3-da4b-4fb8-8a6f-d258fcc52755

 |
**ציירי לך שפם** הוא סינגל שכתב מיקיאגי, והלחינו חברי להקת נוער שוליים. הלהקה הוציאה לאור את השיר בשנת 1990.

רקע
---

השיר היה לשיר הנושא של האלבום השני של הלהקה, הנושא את שמו. הוא יצא כסינגל השני מתוך האלבום לאחר השיר "אמסטרדם". "ציירי לך שפם" בוצע בהופעות כשנה וחצי לפני צאת האלבום.

השיר עוסק בתהליך של שינוי מגדרי מאשה לגבר.

דודי לוי חבר הלהקה סיפר על השיר:

> 
> השיר 'ציירי לך שפם' התחיל כדאחקה. הוא השיר היחיד באלבום שנכתב בצורה של השירים מהאלבום הקודם. יושבים כל חברי הלהקה בחדר החזרות שבתוך מועדון 'זמן אמיתי', מנגנים, מיקי (מיקיאגי) מג'מג'ם על זה והגענו לגרוב הזה, בדיוק כמו ששומעים בשיר. אחר כך מה שהשתנה בו זה המבנה והמילים. גם הרעיון של 'ציירי לך שפם', המשפט עצמו, יצא באותו ג'מג'ום. בזמן החזרה מיקי ואני דיברנו שזו תהיה בחורה שיש לה שפם, ואז מיקי כתב את הטקסט על הלחן שכבר היה קיים.
> 
> 
> 
> 

במצעד הפזמונים העברי השנתי של רשת ג' לשנת תש"ן (1990) דורג השיר במקום הראשון. "נוער שוליים" נבחרה גם כלהקת השנה.

קישורים חיצוניים
----------------

* סרטון השיר "ציירי לך שפם" באתר יוטיוב
* מילות השיר "ציירי לך שפם" באתר שירונט
* לדף השיר באתר הספרייה הלאומית

הערות שוליים
------------

1. 1 2  רז שכניק, מצדיעים לאלבומי המופת - והפעם: האלבום 'ציירי לך שפם' של 'נוער שוליים', באתר 103fm
**מריו מוסה** (בקרואטית: **Mario Musa**; נולד ב- 6 ביולי 1990 בזאגרב) הוא כדורגלן קרואטי המשחק בעמדת המגן שמאלי באלומיניג'.

ביוגרפיה
--------

מריו מוסה החל את דרכו כמגן שמאלי בקבוצת הנוער של דינמו זאגרב. בעודו בגיל 19, עם סיום היפרדותו מקבוצת הנוער, חתם מוסה בדינמו לארבע שנים. על מנת שהשחקן יוכל לצבור דקות משחק, החליטה דינמו זאגרב לקראת עונת 2009/2010 להשאיל את השחקן לארבע שנים ללוקומוטיבה מליגת העל הקרואטית. מיד עם סיום ההלוואה וסיום החוזה של השחקן בדינמו זאגרב, לוקומוטיבה רכשה את כרטיס השחקן והחתימה את מוסה לשנתיים במועדון. לאחר סיום החוזה בלוקומוטיבה, בעונת 2014/2015 דינמו זאגרב החליטה להחזיר את השחקן למועדון בו התחיל את הקריירה והחתימה אותו על חוזה חדש. לראשונה מזה שש שנים, מתוכם ארבע שנים בהם היה תחת חוזה של הקבוצה, צבר מוסה דקות משחק בקבוצת נעוריו. 

ב-23 באוגוסט 2016 הושאל מריו מוסה לעונה אחת מדינמו זאגרב למכבי חיפה עם אופציה לרכישה בסיום העונה
. את הופעת הבכורה ערך במחזור השני לעונה מול בני יהודה. במהלך עונת 2016/17 שוחרר מוסה ממכבי חיפה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  תומר לוי, ‏מריו מוסה חתם בחיפה, באתר ערוץ הספורט, 23 באוגוסט 2016
**פיגה פריש** (8 בנובמבר 1878 - 30 במאי 1964) היתה מתרגמת שנולדה ברוסיה ופעלה בגרמניה ובשווייץ. היא תרגמה בעיקר מיידיש ורוסית לגרמנית.

ביוגרפיה
--------

פיגה ליפשיץ נולדה בגרודנו שברוסיה ב-8 בנובמבר 1878, למדה פילוסופיה בברלין ובציריך, ועבדה כמתרגמת וכסופרת. היא נישאה לאפרים פריש ב-1903, סייעה לו במפעלי ההוצאה לאור, לרבות בעריכת "דער ניו מרקור". 

בעלה אפרים פריש (גר') נולד בסטרי, אוסטריה-הונגריה (כיום אוקראינה) ב-1 במרץ 1874, למד באוניברסיטאות וינה, ברלין וקיל, והתיישב בברלין בסביבות שנת 1900. הוא היה סופר, מחזאי ועיתונאי, והיה עורך "דער ניו מרקור" בשנים 1914 עד 1925. יחד היגרו לשווייץ ב-1933.

### יצירתה

פיגה פריש תרגמה מרוסית לגרמנית כתבי איוואן גונצ'רוב, מיכאיל לרמונטוב, אנטון צ'כוב, אלכסנדר פושקין, לב טולסטוי, וסבולוד גרשין, מיכאיל סלטיקוב-שצ'דרין, איוואן טורגנייב ואחרים.

במסגרת Bücherei des Schocken Verlag (ספרוני הוצאת שוקן) תרגמה לגרמנית כתבי שלום עליכם וזלמן יצחק אנכי.

### חיים אישיים

בעלה היה חולה שנים רבות ונפטר חסר כל באסקונה, שווייץ, ב-29 בנובמבר 1942. פריש נפטרה באסקונה, שווייץ, ב-30 במאי 1964.

קישורים חיצוניים
----------------

* ארכיון **פיגה פריש**, בספרייה הלאומית
* פגה פריש בספריה הלאומית של גרמניה
* מקורות מידע:
* פיגה פריש, ברשת החברתית Goodreads

הערות שוליים
------------

1. ↑  Collection: Efraim Frisch Collection | The Center for Jewish History ArchivesSpace, archives.cjh.org
2. ↑  Collection: Fega Frisch Collection | The Center for Jewish History ArchivesSpace, archives.cjh.org

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261328805171
* BnF: cb12889226w (data)
* CiNii: DA02784138
* GND: 116819855
* ISNI: 0000 0001 1037 3992
* LCCN: n85244798
* NLA: 35508224
* NTA: 069740798
* RERO: 02-A003265735
* SUDOC: 219549109
* Trove: 978534
* VIAF: 8149542
* WorldCat: lccn-n85244798

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פיגה פריש"**.
**הדוכסית המכוערת** או **אישה זקנה גרוטסקית** הוא דיוקן סאטירי מעשה ידי הצייר הפלמי קווינטן מאסיס (או מאטסיס), משנת 1513 לערך. היצירה היא הידועה ביצירותיו של מאסיס, והיא מוצגת בגלריה הלאומית שבלונדון, הממלכה המאוחדת.

תיאור היצירה
------------

היצירה מתארת אישה זקנה גרוטסקית שעורה ושדיה (המציצים מתוך שמלתה הצמודה) מקומטים וראשה מקריח.

האישה מחזיקה בידה הימנית פרח אדום, המסמל שאיפה לאירוסין, ובכך מסמל שהאישה מחפשת חתן.

היצירה הייתה חלק מדיפטיך, וצמוד לה היה דיוקן של איש זקן. חלק זה של היצירה.

היצירה התבססה על שני מקורות השראה:

1. ספרו של ארסמוס מרוטרדם "בשבחי הסכלות" המתאר באופן סאטירי נשים מבוגרות המציגות את שדיהן הקמוטים ושומרות על הבליהן על אף גילן.
2. תרשים מעשה ידי לאונרדו דה וינצ'י (אף שכיום ישנם מלומדים סבורים כי המצב הפוך, וכי דה וינצ'י קיבל השראתו ממאסיס).

ככל הנראה מדובר בדיוקן מדויק של הדוכסית מרגרטה, רוזנת טירול שחיה בנסיכות טירול במאה ה-14, והייתה ידועה לשמצה בתור "האישה המכוערת ביותר בעולם", ואשר לקתה במחלת פאג'ט (מחלה הגורמת לעיוות בעצמות).

היצירה היוותה מקור השראה לאיורו של ג'ון טניאל משנת 1869 לתיאור הדוכסית המכוערת בספרו של לואיס קרול, "עליזה בארץ הפלאות".

גלריה
-----

* "מלך ומלכת תוניס", ונצל הולאר (1607–1677)"מלך ומלכת תוניס", ונצל הולאר (1607–1677)
* אבישי גונןאבישי גונן
* איורו של ג'ון טניאל, "הדוכסית המכוערת", עליזה בארץ הפלאות, 1869איורו של ג'ון טניאל, "הדוכסית המכוערת", עליזה בארץ הפלאות, 1869

קישורים חיצוניים
----------------

ויקישיתוף מדיה וקבצים בנושא **הדוכסית המכוערת** בוויקישיתוף

הערות שוליים
------------

1. ↑  אלי אשד, "הדוכסית המכוערת", באתר "ארץ הצבי"
2. ↑  מארק בראון, "נפתרה התעלומה: הדוכסית המכוערת והקשר שלה לדה וינצ'י", עיתון הגארדיאן, 11 באוקטובר 2008

|  |  |
| --- | --- |
| בקרת זהויות עריכת הנתון בוויקינתונים | 
* RKDimages ID: 55248

 |
משאבת חלב ידנית מתוצרת חברת Avent
**משאבת חלב** היא מכשיר המיועד לשאיבת חלב (אנ').

מבנה ופעולה
-----------

משאבת חלב בנויה משתי מערכות: מערכת המובילה את החלב השאוב מהחזה ועד לכלי קיבול, ומערכת המייצרת את הואקום הנדרש לשאיבה.

### מערכת הובלת החלב

מערכת ההובלה בנויה בבסיסה משלושה חלקים:

* קונוס - חלק גמיש, לרוב עשוי סיליקון, המותאם לצורת החזה ולגודלו. לקונוס (חרוט) פתח בחלקו הצר אשר דרכו מוזרם הואקום, מצמיד את דפנות הקונוס לחזה תוך יצירת אטימה, ועם יציאת החלב זורם החלב דרך פתח זה לכיוון כלי הקיבול.
* מתאם - המתאם הוא הרכיב אליו מחובר הקונוס מצד אחד, ואליו מוזרם הואקום מצד אחר. המתאם מאפשר את מעבר החלב דרכו אל כלי הקיבול, מבלי שזה יכנס למקור הואקום, ומבלי שהואקום ישפיע על כלי הקיבול, באמצעות שסתומים חד כיווניים.
* כלי קיבול - כלי הקיבול הנפוצים הם בקבוקים ושקיות.

קיימות מערכות הובלת חלב מורכבות יותר הכוללות רכיבים נוספים, למשל צינורות המאפשרים גמישות במיקום כלי הקיבול, או מערכות המיועדות לשאיבה דו צדדית (להלן).

### יצירת ואקום

יצירת הואקום מתבצעת על ידי שאיבת האוויר מהמתאם. קיימים שני סוגים של משאבות:

* משאבה ידנית - השאיבה מתבצעת באמצעות לחיצות כף היד, בדרך כלל על מנוף המפעיל בוכנה שמחוברת למתאם, ושואבת ממנו את האוויר.
* משאבה חשמלית - שאיבת האוויר מתבצעת על ידי מנוע חשמלי.

### פעולה

עם חיבור המערכת לחזה ויצירת הואקום, מגורה החזה להזרים חלב. החלב זורם אל תוך הקונוס, משם נשאב באמצעות הואקום אל המתאם וממנו מוזרם אל כלי הקיבול.

סוגי משאבות
-----------

כאמור, ההבדל העיקרי בין משאבות חלב נעוץ באמצעי יצירת הואקום. להלן טבלה המשווה בין תכונות בסיסיות:

משאבת חלב ידנית מול חשמלית| סוג | הפעלה | תשומת לב | נשיאה | עלות |
| --- | --- | --- | --- | --- |
| ידנית | לחיצה באמצעות כף יד | דורשת הפעלה על ידי יד אחת לפחות, תשומת לב לזרימת החלב | נוחה לנשיאה מבחינת גודל ומשקל | זולה |
| חשמלית | נדרש מתח חשמלי | מאפשרת ביצוע פעולות אחרת בזמן השאיבה | לא נוחה לנשיאה | יקרה |

### משאבה ידנית

ישנם מספר סוגים של משאבות ידניות, אך לכולן עיקרון זהה של יצירת ואקום על ידי תנועות לחיצה חוזרות ונשנות של כף היד. למשאבות ידנית יתרון כאשר נדרש לבצע את השאיבה במקומות שונים או במקומות בהם אין גישה למקור מתח חשמלי. 

### משאבה חשמלית

במשאבות חשמליות המנוע המייצר את הואקום גדול וכבד יחסית, ולכן יתרונן הוא כאשר השאיבה נעשית במקום קבוע. משאבות חשמלית מגיעות ברמות שונות של שכלול, ולכן מאפשרות כיוון של מדדים שונים כעוצמת הואקום, מחזורי שאיבה, ועוד. הבדל מובהק נוסף הוא אפשרות לשאיבה בו זמנית משני הצדדים, ועל ידי כך קיצור משך זמן השאיבה. שאיבה במשאבה חשמלית גם מאפשרת ביצוע מגוון רחב יותר של פעולות בזמן השאיבה (למשל הקלדה בשתי ידיים).

זמינות ומגוון
-------------

משאבות חלב הן מוצר נפוץ, וניתנות לרכישה בחנויות ודרך האינטרנט. המשאבות נמכרות בדרך כלל כערכה מושלמת עם קונוסים בגדלים סטנדרטיים, אולם קיים מגוון רחב מאוד של קונוסים, אותם ניתן לרכוש בנפרד כך שיותאמו באופן מרבי לחזה.

בישראל, ניתן להשכיר או להשאיל משאבות חלב. עמותות כגון יד שרה ועזר מציון משאילות מנועים חשמליים בלבד למשאבות חלב, ללא רכיבי מערכת ההובלה, מטעמי שמירה על היגיינה. חלק מקופות החולים בישראל משתתפות עם חבריהן בעלות הרכישה של משאבת חלב.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

קישורים חיצוניים
----------------

ויקישיתוף מדיה וקבצים בנושא **משאבת חלב** בוויקישיתוף
* "למה לא יוצא לי חלב בשאיבה? "- כל הפתרונות, באתר בשביל החלב, ‏2018-02-22
**J1407b** המכונה גם כ-"**Super Saturn**" (בעברית: "**סופר שבתאי"**) הוא כוכב לכת חוץ-שמשי. נקרא על שמו של כוכב הלכת שבתאי, כיוון שמזכיר הוא את שבתאי בצבעו ובטבעותיו. אך עם זאת מכיל 30 טבעות לעומת 7 של שבתאי, ובנוסף טבעותיו גדולות פי 200 משל שבתאי, מה שמביא לו את הכינוי "סופר" ("Super").

מאפיינים
--------

ה-J1407b מהתוכנה סלסטיה.
מרחקו של J1407b מכדור הארץ הוא כ-434 שנות אור, ומסתו היא כ-90% ממסתו של כוכב האם שלו. הכוכב נחשב לכוכב צעיר, גילו המעורך הוא כ-16 מיליון שנה. לכוכב יש עוצמה של כ-12.3 ודרוש טלסקופ בשביל לראותו.

שמו של הכוכב מגיע מהתוכנית (Wide Angle Search for Planets) SuperWASP ומהקואורדינטות של הכוכב. הכוכב משתנה בשל כוכב הלכת (כוכב האם J1407) אשר סובב סביבו, ולכן קיבל את כינוי הכוכב המשתנה V1400 Centauri.

היסטוריה
--------

כוכב לכת חוץ-שמשי J1407b בסלסטיה
בשנת 2007, נצפה הכוכב J1407 (כוכב האם) מוקף על ידי לפחות גוף מרכזי אחד שמזיז אותו ממקומו, J1407b, הכוכב נחשב לכוכב גז ענק, או לננס חום, עם מערכת טבעות עצומה. תצפיות שלאחר מכן לא איתרו בהצלחה את J1407b, מה שמצביע על כך שהוא נמצא במסלול אקסצנטרי מאוד סביב הכוכב.

בשנת 2021, התגלה שכוכב האם משתנה מאוד, עם מחזור פעילות מגנטית של כ-5.4 שנים, לא זוהו עוד עדויות לגבי כוכבי לכת נוספים במערכת.

קישורים חיצוניים
----------------

* J1407b, בבסיס הנתונים SIMBAD לגרמי שמיים אסטרונומיים

הערות שוליים
------------

1. ↑  India Today, Super Saturn: A star with over 30 rings that are 200 times larger than Saturn
2. ↑  Ctio, "Eclipsing Ring System J1407"
3. ↑  The Astronomical Journal, PLANETARY CONSTRUCTION ZONES IN OCCULTATION: DISCOVERY OF AN EXTRASOLAR RING SYSTEM TRANSITING A YOUNG SUN-LIKE STAR AND FUTURE PROSPECTS FOR DETECTING ECLIPSES BY CIRCUMSECONDARY AND CIRCUMPLANETARY DISKS
4. ↑  SIMBAD, 1SWASP J140747.93-394542.6
5. ↑  Exoplanet.eu, Planet 1SWASP J1407 b
6. ↑  Iopscience, MODELING GIANT EXTRASOLAR RING SYSTEMS IN ECLIPSE AND THE CASE OF J1407B: SCULPTING BY EXOMOONS?
7. ↑  semanticscholar, Constraints on the size and dynamics of the J1407b ring system
8. ↑  Arxiv, A search for transiting companions in the J1407 (V1400 Cen) system
**ירוק מהיר FCF** (באנגלית: Fast Green FCF, Food green 3, FD&C Green No. 3, Green 1724, Solid Green FCF) הוא צבע מאכל ירוק-כחול. מספר ה-E שלו הוא E143.

ירוק מהיר FCF משמש כתחליף מומלץ לצבע Light Green SF yellowish בתהליך מאסון לצביעת תאים, מכיוון שהצבע שלו בוהק יותר והסיכוי שלו לדהות קטן יותר. הוא משמש לצביעה של היסטון ב-pH בסיסי, לאחר שהחומצה הוצאה מה-DNA. הוא משמש גם לצביעת חלבון באלקטרופורזה.

הוא נאסר לשימוש כצבע מאכל באיחוד האירופי ובמדינות נוספות, ובין השאר ישראל. הוא יכול לשמש באפונה משומרת וירקות אחרים, ג'לי, רוטב, דג, קינוח ומאפה.

טוקסיקולוגיה
------------

בניסויים שהתקיימו על בעלי חיים נמצא כי חומר זה גורם לנאופלזיה, וכן למוטגן בניסויים שנערכו על חיות וגם על בני אדם. בצורתו הבלתי מדוללת הוא גורם לגירוי בעיניים, בעור, במערכת העיכול ובמערכת הנשימה.

קישורים חיצוניים
----------------

ויקישיתוף מדיה וקבצים בנושא **ירוק מהיר FCF** בוויקישיתוף

הערות שוליים
------------

1. ↑  רשימת תוספי מזון על-פי תקנות בריאות הציבור, התשס"א – 2001, באתר משרד הבריאות
2. ↑  "Fast Green FCF, INS: 143". Food and Agriculture Organisation of the United Nations. נבדק ב-2007-10-18.
3. ↑
**דזוקוטו** ולא צוקוטו או זוקוטו (באיטלקית: Zuccotto) הוא קינוח איטלקי שמקורו בפירנצה. הוא קינוח חצי קפוא וצונן עשוי עם אלכרמס, עוגה וגלידה.  ניתן להקפיא, ואז להפשיר לפני ההגשה. קינוח זה נעשה באופן מסורתי בתבנית מיוחדת בצורת דלעת ( zuccotto</link> פירושו "דלעת קטנה" באיטלקית). הסברה הרווחת היא כי היא נוצרה בהשראת כיפת הדואומו של פירנצה קתדרלת סנטה מריה דל פיורה (הקתדרלה הראשית של העיר). אחרים רומזים לצורתו כדומה מאוד לכיפה או של קרדינל (נקרא באיטלקית: Zucchetto). המתכון המקורי כלל גבינת ריקוטה, קקאו וקליפת הדרים למילוי. הוא היה למעשה מונוכרום (חד צבע), לבן. החלק החיצוני של הביסקוויט היה ספוג בליקר תמצית או אלקרמס, שהעניקו לקינוח צבע אדום עז. הדזוקוטו התגלה מחדש רק בשנות ה-30 של המאה ה-20, אך עבר כמה שינויים כדי להתאים לטעם של המאה העשרים. הקינוח הומצא על ידי שף הרנסנס המפורסם Buonatalenti. כיום הוא מורכב מבסקוויט שספוג בליקר, כמו אמרטו. בנוסף לריקוטה, המילוי מורכב לרוב מגלידה, מה שגורם לו להיראות כמו סמיפרדו, קרם חמאה או שמנת, גבינת קוטג', נתחי שוקולד ושקדים. יש מתכונים עם דובדבנים, פירות ופירות יבשים. על החלק העליון מפזרים אבקת סוכר. לאחר הבישול, הדזוקוטו מצונן או קפוא.

בפירנצה ניתן לראות אותו מוצג בחלונות הראווה של קונדיטוריות והוא מיוצר במגוון גדלים (5-4 לפחות) ממנה אישית, זוגית עד למנה משפחתית גדולה.

הערות שוליים
------------


1. ↑  De Laurentiis, Giada. "Zuccotto Recipe". Food Network. נבדק ב-14 באוגוסט 2015. `{{cite web}}`:  (עזרה)
2. ↑  "Storia Dello Zuccotto Fiorentino, L'elmo Di Caterina De' Medici". *tuscanypeople.com*. 9 במאי 2014. נבדק ב-2023-02-23. `{{cite web}}`:  (עזרה)
3. ↑  "Zuccotto – How to Make it". *blog.tuscany-cooking-class.com*. 24 במאי 2018. נבדק ב-2023-02-23. `{{cite web}}`:  (עזרה)
4. ↑  "Zuccotto". *foodnetwork.com*. נבדק ב-2023-02-23.
**נתרן אצטט** (סודיום אצטט או סודיום אתאנואט) הוא מלח הנתרן של חומצה אצטית (חומצת חומץ). זהו חומר המופק בכמויות מסחריות למגוון רחב של שימושים.

יישומים
-------

סודיום אצטט משמש בתעשיית הטקסטיל לניטרול שפכי חומצה גופרתית, וכפוטורזיסט כאשר משתמשים בדיו מבוסס אנילין. סודיום אצטט משמש גם כמחמיץ בעיבוד כרום, ומסייע לעכב את תהליך הגיפור של כלורופן בייצור גומי סינתטי.

סודיום אצטט משמש כחומר משמר במוצרי מזון, בהם הוא מסומן בדרך כלל כ-E262, תחת השם "סודיום דיאצטט".

סודיום אצטט
סודיום אצטט הוא הבסיס המצומד של חומצה חלשה (חומצה אצטית), ולכן ניתן להשתמש בתמיסה של סודיום אצטט וחומצה אצטית כבופר, לשמירה על רמת חומציות קבועה יחסית. בופרים משמשים במגוון יישומים, בין השאר לתגובות ביוכימיות, הרגישות מאוד לרמת החומציות.
סודיום אצטט משמש גם בכריות חימום, למטרות שונות, ביניהן חימום מזון במנות קרב. גבישי סודיום אצטט טרי-הידראט (נקודת היתוך = 58 מעלות צלזיוס) מחוממים לכ-100 מעלות וניתכים. כאשר החומר מתקרר, מתקבלת תמיסה על-רוויה של סודיום אצטט במים.

כרית חימום המכילה תמיסה על-רוויה של סודיום אצטט
תמיסה זו מסוגלת לעבור קירור יתר לטמפרטורת החדר, הרבה מתחת לטמפרטורת הקיפאון הרגילה של החומר, ללא יצירת גבישים. בכריות החימום מותקנת דיסקת מתכת, והקשה עליה יוצרת מרכז התגרענות, המתחיל את תגובת ההתגבשות לסודיום אצטט טרי-הידראט גבישי. תהליך יצירת הגבישים הוא אקסותרמי (פולט אנרגיה), ולכן נפלט חום.

בחימום לכ 400°C החומר מתפרק, תוצרי הפירוק הם בעיקר מתאן, פחמן דו-חמצני, נתרן חמצני (Na2O) ופחמן, פירוליזה בנוכחות נתרן הידרוקסיד נותנת מתאן ונתרן קרבונט

{\displaystyle CH\_{3}COONa+NaOH\rightarrow Na\_{2}CO\_{3}+CH\_{4}}

ייצור
-----

סודיום אצטט זול לייצור, ולכן בדרך כלל נרכש מספקי כימיקלים, ולא מיוצר במעבדה. ניתן ליצרו במעבדה בקלות, על ידי תגובה בין חומצה אצטית לבסיס נתרן כלשהו, כמו סודיום קרבונט, נתרן הידרוקסידי, ועוד.

CH3–COOH + Na+[HCO3]– → CH3–COO– Na+ + H2O + CO2

זו התגובה המתרחשת בניסוי הביתי המוכר, בו מערבבים חומץ וסודה לשתייה. על ידי אידוי המים, ניתן לקבל תמיסה מרוכזת של סודיום אצטט, או גבישים יבשים.

קישורים חיצוניים
----------------

ויקישיתוף מדיה וקבצים בנושא **נתרן אצטט** בוויקישיתוף
* סרטון בנושא, באתר יוטיוב

הערות שוליים
------------

1. ↑  "Crystallization of Supersaturated Sodium Acetate". Journal of Chemical Education.
2. ↑  "Fake" latent heat and supersaturation
3. ↑  "How do sodium acetate heat pads work?". HowStuffWorks. נבדק ב-2007-09-03.
4. ↑  Serban C. Moldoveanu, **Pyrolysis of Organic Molecules: Applications to Health and Environmental Issues**, Elsevier, 2009, עמ' 519

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553564505171
* LCCN: sh85124254

 |
**הבלתי מפלגתיים** הייתה תנועה עממית של פועלים בארץ ישראל בראשית המאה ה-20. היה זה הכוח השלישי בתנועת העבודה הישראלית בתקופת העלייה השנייה והעלייה השלישית, לצד הפועלים שהתארגנו במסגרת המפלגתית שכללה את המפלגות פועלי ציון והפועל הצעיר. בסיס הכוח של המפלגות היה הקיבוץ היהודי בגולה. חלק מהפועלים שעלו בעלייה השנייה לא מצאו את מקומם במפלגות הקיימות עד אז. עבור חלק היה זה בשל חילוקי דעות אידאולוגיים ועבור אחרים, בשל הרצון להתבסס באופן עצמאי בארץ ישראל תוך דאגה לפועלי ארץ ישראל, וללא הזיקות והשיקולים שהנחו את המפלגות ושהיו קשורים לארגון הציבור היהודי בגולה (שאלת השפה העברית כשפת תרבות בגולה למשל, או הקשר עם האינטרנציונל הסוציאליסטי).

הבולטים בין מנהיגי הבלתי מפלגתיים היו ברל כצנלסון, יצחק טבנקין, שמואל יבנאלי ודוד רמז. פעילותם המרכזית ביישוב הייתה הקמת הסתדרות פועלי יהודה, הסתדרות פועלי הגליל והסתדרות פועלי השומרון, ארגונים שדאגו להתיישבות עצמאית של פועלים, לרווחת העובדים, לעזרה ההדדית ולביטוח סוציאלי ובריאותי לעובדים.

בפברואר 1919, התאחדו הבלתי מפלגתיים ומפלגת פועלי ציון בארץ ישראל ויצרו את "אחדות העבודה". צעד זה תרם להקמתה של ההסתדרות הכללית של העובדים בארץ ישראל.

אניטה שפירא סיכמה את דעתו של ברל כצנלסון במילים: "אסור שהגולה, עם דרכי מחשבתה הנושנות ודרכי הארגון שלה, שאינן רלוואנטיות למציאות הארצישראלית, תמחץ בכוחה את הגרעין המתעצם [של פועלים ארצישראליים]".

לקריאה נוספת
------------

* אניטה שפירא, **ברל**, עם עובד, 1981 (חלק גדול מהספר עוסק בנושא)

קישורים חיצוניים
----------------

* בלתי מפלגתיים באתר תנועת העבודה הישראלית

הערות שוליים
------------

1. ↑  אניטה שפירא, ברל, עמוד 87
**קווריאנטיות לטרנספורמציות אפיניות חיוביות** היא תכונה מתמטית המתארת מושגי פתרון של משחקים בצורה קואליציונית ומשחקים בצורה אסטרטגית. התכונה אומרת שאם משחק אחד מתקבל ממשחק אחר על ידי הפעלת טרנספורמציה אפינית חיובית, אז הפתרון של המשחק הראשון שווה לפתרון המשחק השני לאחר הפעלת אותה טרנספורמציה אפינית. קווריאנטיות לטרנספורמציות אפיניות חיוביות מתקיימת עבור הפתרונות של הליבה, ערך שפלי, קבוצות מיקוח, הגרעינון והגרעין במשחקים השיתופיים, ועבור שיווי משקל נאש ושיווי משקל מתואם במשחקים הלא שיתופיים.

הגדרה פורמלית
-------------

### טרנספורמציה אפינית חיובית

**טרנספורמציה אפינית חיובית** של פונקציה כלשהי {\displaystyle p:X\rightarrow \mathbb {R} } היא **הפונקציה**
{\displaystyle g:X\rightarrow \mathbb {R} } המקיימת {\displaystyle g(x)=\alpha p(x)+\beta ,\forall ~x\in X} עבור מספר {\displaystyle \alpha >0} ומספר ממשי \beta .

### קווריאנטיות לטרנספורמציות אפיניות חיוביות (משחק מיקוח)

פתרון f **למשחקי מיקוח** מקיים את הקווריאנטיות לטרנספורמציות אפיניות: אם לכל משחק מיקוח {\displaystyle (S,d)}, לכל וקטור {\displaystyle a\in R^{2}} כאשר שתי הקואורדינטות של a הן חיוביות, ולכל וקטור {\displaystyle b\in R^{2}} יתקיים הדבר הבא: {\displaystyle \,f(aS+b,ad+b)=af(S,d)+b} .
באופן זה ניתן לומר כי העיקרון המוצג כאן הוא שילוב עקרונות הקווריאנטיות תחת הזזות והאי-תלות ביחידות המדידה.

### במשחק בצורה קואליציונית

עקרון הקווריאנטיות לטרנספורמציות אפיניות חיוביות מופיע כעיקרון שקילות אסטרטגית עבור משחקים בצורה קואליציונית עם תשלומי צד.

פתרון \phi  למשחק בצורה קואליציונית עם תשלומי צד מקיים שקילות אסטרטגית אם לכל משחק
{\displaystyle \left(N;v\right)}, לכל {\displaystyle a\in R\_{+}}, לכל וקטור {\displaystyle b\in R^{N}} ולכל שחקן {\displaystyle i\in N} מתקיים: {\displaystyle \phi \_{i}(N;av+b)=a\phi \_{i}(N;v)+b\_{i}}

### במשחק בצורה אסטרטגית

במשחק בצורה אסטרטגית מושגי הפתרונות של שיווי משקל נאש ושיווי המשקל המתואם מקיימים קווריאנטיות לטרנספורמציות אפיניות חיוביות, עבור כל שחקן i במשחק, באופן הדומה לזה שהוצג במשחקי מיקוח ובמשחקים בצורה קואליציונית.

קשר למשפט פון נוימן-מורגנשטרן
-----------------------------

משפט פון נוימן-מורגנשטרן קובע באיזה תנאים קיימת לשחקן פונקציית תועלת ליניארית. בנוסף, המשפט קובע כי פונקציית התועלת הליניארית של השחקן נקבעת עד כדי טרנספורמציה אפינית חיובית. לכן, כאשר מביעים את תוצאות המשחק ביחידות תועלת, על הפתרון להיות קווריאנטי תחת שקילות אסטרטגית: אם משנים את יחידות התועלת של שחקן על פי טרנספורמציה אפינית חיובית, הפתרון אמור להשתנות על פי אותה טרנספורמציה אפינית חיובית.

ראו גם
------

* קווריאנטיות תחת הזזות
* משחק מיקוח
* משפט פון נוימן-מורגנשטרן

לקריאה נוספת
------------

* שמואל זמיר, מיכאל משלר, אילון סולן, **תורת המשחקים**, ירושלים: מאגנס, 2008, מסת"ב 9654932946
**נתרן תיוסולפט** (ידוע גם בשם: **אנטי כלור**) הוא מלח שנוסחתו הכימית Na2S2O3, בצורתו הממוימת: S2O3•5H2O. אניון התיוסולפט S2O3-2 הוא טטראדרלי ומתקבל מהחלפת אטום חמצן אחד באניון הסולפט בגופרית. החומר מופיע כגבישים מונוקליניים, והוא חסר צבע.

תיוסולפט מתפרק בנוכחות חומצות מהולות ומתקבלים גופרית, גופרית דו-חמצנית ומים:
.{\displaystyle S\_{2}O\_{3}^{-2}+2H^{+}\rightarrow S+SO\_{2}+H\_{2}O}

החומר משמש לנטרול כלור במים (למשל באקווריומים או בריכות שחייה) משום שהוא מחזר הלוגנים
{\displaystyle S\_{2}O\_{3}^{-2}+I\_{2}\rightarrow S\_{4}O\_{6}^{-2}+2I^{-}}
התגובה עם ברום וכלור נותנת סולפט
{\displaystyle S\_{2}O\_{3}^{-2}+4Cl\_{2}+5H\_{2}O\rightarrow 2SO\_{4}^{2-}+8Cl^{-}+10H^{+}}
הריאקציה עם היוד שימושית לטיטרציה יודומטרית. למשל, כדי לקבוע ריכוז כלור במים מוסיפים יודיד בעודף שמתחזר ליוד על ידי הכלור (כך שמתקבל ריכוז יוד השווה לריכוז הכלור שהיה במים). את היוד מטטרים עם תמיסת נתרן תיוסולפט בריכוז ידוע. בחנויות לחיות מחמד נמכרת תמיסה מיימית של נתרן תיוסולפט לנטרול הכלור במי ברז המוכנסים לאקווריום בשם "אנטי כלור". כתמיסה הוא משמש להמסת הלידי כסף.

ברפואה החומר משמש לטיפול בהרעלת ציאניד.

קישורים חיצוניים
----------------

* | מיזמי קרן ויקימדיה |
| --- |
| ויקימילון ערך מילוני בוויקימילון: **נתרן תיוסולפט** |
| ויקישיתוף תמונות ומדיה בוויקישיתוף: **נתרן תיוסולפט** |
**פרדריק "פרדי" לואיס** (באנגלית: **Frederick "Freddie" Lewis**; נולד ב-1 ביולי 1943) הוא כדורסלן עבר אמריקאי, אשר שיחק בליגות ה-NBA וה-ABA בין השנים 1966–1977. במהלך 9 עונותיו ב-ABA זכה ב-3 אליפויות כשחקן אינדיאנה פייסרס, נבחר 4 פעמים להשתתף במשחק האולסטאר, ורשם ממוצעים כוללים של 17.0 נקודות, 4.2 אסיסטים ו-3.9 ריבאונדים למשחק.

בשנת 1997 נבחר לאחד מ-30 חברי קבוצת כל הזמנים של ה-ABA, אשר פורסמה לרגל חגיגות 30 שנה להקמת הליגה. לואיס ניצב במקום השישי בתולדות ה-ABA בסך נקודות (11,660), ובמקום הרביעי בסך אסיסטים (2,883). אחד משישה שחקנים אשר השתתפו בכל 9 העונות של ליגת ה-ABA.

קריירת מכללות
-------------

לואיס נולד בעיר הנטינגטון שבווירג'יניה המערבית, וגדל במקיספורט אשר בפנסילבניה. בשנת 1962 החל ללמוד במכללת מזרח אריזונה הצנועה, ושנתיים לאחר מכן עבר לאוניברסיטת המדינה של אריזונה. בשתי עונותיו בקבוצת הכדורסל של "אריזונה סטייט" קלע 13.8 ו-22.7 נקודות בממוצע למשחק, בהתאמה.

קריירה מקצועית
--------------

בדראפט ה-NBA‏ 1966 נבחר לואיס בבחירה ה-88 (סיבוב עשירי), על ידי סינסינטי רויאלס. בעונתו היחידה בסינסינטי קלע 4.7 נקודות בממוצע למשחק, כמחליפו מהספסל של אוסקר רוברטסון.

בדראפט ההרחבה של שנת 1967 נבחר על ידי סן דייגו רוקטס, אך משלא זכה לחוזה בקבוצה הצטרף לאינדיאנה פייסרס מליגת ה-ABA. לאורך תקופתו באינדיאנה היה אחד משחקניה המובילים, לצידם של מל דניאלס, רוג'ר בראון, ג'ורג' מקגיניס ובוב נטוליקי. כבר בעונתו הראשונה הצטיין עם 20.6 נקודות בממוצע למשחק, ונבחר להשתתף במשחק האולסטאר. בעונת 1969/1970 השתתף בשנית במשחק האולסטאר, וזכה עם הפייסרס באליפות ה-ABA הראשונה של המועדון, לאחר שגברו על לוס אנג'לס סטארס בסדרת הגמר. בשנת 1972 נבחר פעם נוספת למשחק האולסטאר, והוביל את אינדיאנה לזכייה השנייה באליפות ה-ABA, לאחר שגברה על ניו יורק נטס בסדרת הגמר. לאורך סדרת הגמר היה לואיס הקלעי המוביל של קבוצתו, עם ממוצע של 22.8 נקודות למשחק, ובסיומה זכה בתואר ה-MVP של הפלייאוף. בעונת 1972/1973 גברו הפייסרס בסדרת הגמר על קנטקי קולונלס, ובכך זכו באליפות שנייה ברציפות ושלישית בסך הכול.

בקיץ 1974 עבר לשחק בקבוצת ממפיס סאונדס, וכבר לאחר 6 משחקים הועבר בטרייד לספיריטס אוף סנט לואיס. עד לסיום עונת 1974/1975 קלע שיא קריירה של 22.6 נקודות בממוצע למשחק, לצד מרווין בארנס ומוריס לוקאס. במשחק האולסטאר של אותה עונה, בו השתתף בפעם הרביעית בקריירה, זכה בתואר ה-MVP לאחר שקלע 26 נקודות ומסר 10 אסיסטים.

באוגוסט 1976, לאחר כשנה וחצי בסנט לואיס, חזר לשחק באינדיאנה פייסרס, אשר עברה באותה עונה לשחק ב-NBA. עד לסיום עונת 1976/1977 קלע 7.0 נקודות למשחק, בטרם פרש ממשחק.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  סטטיסטיקות הקריירה של לואיס ב-NBA וב-ABA, באתר basketball-reference.com
2. ↑  הקלעים המובילים בתולדות ה-NBA וה-ABA, באתר basketball-reference.com
3. ↑  מוסרי האסיסטים המובילים בתולדות ה-NBA וה-ABA, באתר basketball-reference.com
4. ↑  סטטיסטיקות המכללות של לואיס, באתר sports-reference.com
5. ↑  רשימת הנבחרים בדראפט 1966, באתר basketball-reference.com
6. ↑  רשימת נבחרי דראפט ההרחבה 1967, באתר basketball-reference.com
7. ↑  נתוני סדרת הגמר בין הפייסרס לנטס, באתר basketball-reference.com
8. ↑  סטטיסטיקות משחק אולסטאר ה-ABA לשנת 1975, באתר basketball-reference.com
פירוש נוסף ערך זה עוסק במפלגה של חברי הקיבוץ הארצי. אם התכוונתם לערך אחר הקשור בתנועת השומר הצעיר או במפלגת ההמשך, ראו השומר הצעיר (פירושונים).

**מפלגת השומר הצעיר** הייתה מפלגת פועלים ציונית מרקסיסטית ביישוב בהנהגת מאיר יערי ויעקב חזן, שפעלה במסגרת הקיבוץ הארצי השומר הצעיר ובשיתוף מלא עם תנועת השומר הצעיר. בשנת 1946 התמזגה עם מפלגת הלוויין שלה הליגה הסוציאליסטית למפלגת פועלים השומר הצעיר.

יסודות המפלגה
-------------

מקורה של המפלגה היה בתנועת הנוער "השומר הצעיר", שממנה צמחה גם התנועה הקיבוצית, "הקיבוץ הארצי השומר הצעיר". המפלגה הייתה התנועה הפוליטית של השומר הצעיר שכל חבריה השתייכו לקיבוץ הארצי של השומר הצעיר. מנהיגי המפלגה מאיר יערי ויעקב חזן, הו גם מנהיגי תנועת הנוער "השומר הצעיר" וגם מנהיגי הקיבוץ הארצי. מאחר, שבעקבות האידאולגיה שלה, הייתה המפלגה מורכבת על טהרת חברי הקיבוץ ומאחר שרצתה לחזק את כוחה הפוליטי ביישוב, הקימה בשנת 1936 מפלגת לוויין בשם הליגה הסוציאליסטית, אליה יכלו להצטרף תומכים שלא קיימו מסיבה זו או אחרת את חובת "ההגשמה" (ההצטרפות לקיבוץ).

האידאולוגיה הסוציאליסטית
------------------------

האידאולוגיה של המפלגה, מכל הבחינות, פרט לנושא הציונות, הייתה זהה לזו של המפלגה הקומוניסטית, והיא תמכה ללא סייג (פרט לסייג הציוני) בברית המועצות ובמשטר הסטליניסטי. היא הייתה סבורה, שרק בנושא הציונות חלה טעות זמנית בתנועה הקומוניסטית, טעות שתתוקן עם הזמן. במקורה החזיקה התנועה בדעה כי הדרך היחידה להגשמת הציונות הסוציאליסטית היא במסגרת הקיבוץ (כמובן, הקיבוץ הארצי).

האידאולגיה המדינית
------------------

מבחינת יחסי יהודים-ערבים, החזיקה המפלגה בדעות יוניות, התנגדה להקמת מדינה יהודית בארץ ישראל (או בחלקה), שאפה להקמת מדינה דו-לאומית בכל ארץ ישראל שבתחומי המנדט הבריטי (פלשתינה (א"י)). בוועידת בילטמור, שהתקיימה בשנת 1942, הצביעו נציגי תנועת השומר הצעיר נגד תוכנית החלוקה שהוצעה על ידי דוד בן-גוריון. בהתנגדותה לחלוקת ארץ ישראל הייתה המפלגה שותפה באופן פרדוקסלי למפלגות אחרות שהתנגדו לחלוקת הארץ (כמו התנועה לאחדות העבודה פועלי ציון בהנהגת יצחק טבנקין, הרוויזיוניסטים ואף התנועה הדתית המזרחי) מאחר שדרשו מדינה יהודית בכל שטחי ארץ ישראל המנדטורית.

סיום קיומה
----------

בפברואר 1946 הוקמה מפלגת פועלים השומר הצעיר על ידי איחוד המפלגה עם מפלגת הלוויין העירונית שלה, הליגה הסוציאליסטית. אולם, למעשה, המשיכה גם המפלגה החדשה באותה דרך ועם אותה ההנהגה (יערי וחזן) של השומר הצעיר.

ראו גם
------

* השומר הצעיר
* הקיבוץ הארצי השומר הצעיר
* מפלגת פועלים השומר הצעיר
תצוגת קסדה עילית בקסדת הצבא האמריקני מטיפוס IHADSS
**תצוגת קסדה עילית** (בראשי תיבות: **תק"ע**) או **כוונת קסדה**, היא קסדת טיס שבה מוצגים נתוני הטיסה וכוונת על משקף הקסדה, ולטייס מתאפשר לכוון חימוש באמצעות כיוון ההסתכלות שלו (מבטו) דרך הכוונת. הקסדה נמצאת בשימוש חיל האוויר הישראלי במטוסי ה־F-16I סופה, וכן בשימוש חיל האוויר האמריקאי במטוסי F-22 ו־F-35 האמריקאים ובצבאות אחרים בעולם. אחדים מדגמי הקסדות המתקדמות ביותר הם פרי פיתוחה של חברת אלביט מערכות הישראלית.

על הקסדה אותה חובשים טייסי ונווטי ה"סופה" מוקרנים נתוני המטוס ובהם: גובה הטיסה, מהירות הטיסה ונתוני החימוש אותו נושא המטוס. ניתן לשעבד את החימוש (כמו טילי אוויר־אוויר) לכוונת שבקסדה המשקפת את כיוון הסתכלות הטייס, ובאופן זה לשגר אותו לעבר מטוס אויב באמצעות "מבט" בלבד, ולא על ידי כיוון אף המטוס אל המטרה. בנוסף, מצלמה אשר מותקנת על הקסדה מקליטה את מה שהטייס רואה ובכך מאפשרת יכולת תחקור חדשה – "לאן הביט הטייס בזמן הטיסה?"

למפקד הטנק של המרכבה ברק יש תצוגת קסדה עילית, המאפשרת לו מודעות מצבית רבה מבלי להוציא את הראש מהצריח, וכן מציגה נתונים ומידע ממערכת ניהול הקרב.

לקריאה נוספת
------------

* גלית חמי וסופי שולמן, **להמציא כל בוקר מחדש - סיפורה של החדשנות הישראלית**, ידיעות ספרים, 2018, הפרק "אם מבט היה יכול להרוג", עמ' 188–191

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **תצוגת קסדה עילית** |

* קסדות טיס: הטובות לטייס, באתר "חדשנות ישראלית"
* how-do-military-aircraft-helmets-track-where-a-pilot-is-looking

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548971005171
* LCCN: sh92001039

 |
**לזנקי** (בבלרוסית: лазанкі; בפולנית: łazanki; בליטאית: skryliai) היא סוג של פסטה מהמטבח הבלארוסי, מהמטבח הליטאי ומהמטבח הפולני. 

מאפיינים

הוא מורכב מחיטה, שיפון או כוסמת שלשים לבצק שמרדדים אותו דק וחותכים למשולשים או למלבנים. אלה מבושלים, מסוננים, ונאכלים עם שומן חזיר מומס, שמן צמחי ולעיתים קרובות גם שמנת חמוצה. בפולין נהוג לערבב אותם עם כרוב מטוגן או עם כרוב חמוץ וחתיכות קטנות של נקניק, בשר ו/או פטריות.

היסטוריה
--------

לזנקי הגיע לאיחוד הפולני-ליטאי באמצע המאה ה-16 כאשר בונה ספורצה, אשתו האיטלקייה של המלך זיגמונט הראשון, מלך פולין, שהביאה לפולין מטבח איטלקי גבוה. בהתאם לכך, השם łazanki / лазанкі מזכיר את הלזניה האיטלקית, השם לסוג של פסטה בצורת מלבנים גדולים ושטוחים. לזנקי הדומה לגרסאות מיני של לזניה, שמותיהם הפולניים והבלארוסיים הם קטנטנים בצורתם ("לזניה קטנה"). בניגוד לרוב המנות האיטלקיות באזורים אלה של אירופה, הלזנקי שרדו עד המאה ה-21, אם כי ההיסטוריה הארוכה והתרבותית של המנה נשכחה במידה רבה.

ראו גם
------

* קרוזט דה סבואה
* הילופיטס

* רשימה של מנות כוסמת
* רשימה של פסטה
* רשימה של מנות פסטה

הערות שוליים
------------

1. ↑  "Dishes of Belarusian cuisine: lesanki". Belarus.by.
פיפה ריגאטה
**צינוריות** (באיטלקית: **Pipe** מבטאים פיפה) הם סוג של פסטה קצרה בצורת צינורית מעוקלת הדומה לקונכייה של שבלול. יש לה פתח רחב בקצה אחד ובקצה השני יש פתח פחוס כך שהיא כמעט סגורה. קיימת גם גרסת משטח חלק, אך זו המצולעת נפוצה הרבה יותר.   סוג זה של פסטה נקרא גם (במיוחד בפורמט הגדול יותר) חלזונות. מותגים מסוימים משתמשים בשני שמות שונים עבור שני הפורמטים השונים בגדלים.

מקור
----

כמו סוגים רבים של פסטה, לא קל לקבוע את מקום מוצאם של הצינוריות, על אף שיש כאלה הקושרים אותן למסורת הרומית, הצורה הצינורית הפחוסה בצד אחד ממקמת אותן באזור רחב יותר של מרכז - צפון איטליה.

ממדים
-----

לצינורות יש אורך של כ 2.3 ס"מ, בקוטר של כ-1.3 ס"מ. עובי דפנות הפסטה הוא בסביבות מילימטר ורבע.

שימוש במתכונים
--------------

הודות לצורת השבלול האופיינית עם פתח כפול (אחד מהשניים מעט סגור) הם מצליחים ללכוד גם את הרטבים הנוזליים והחמקמקים ביותר, שומרים על התיבול בפנים, ובמקרה של צורת ריגאטה, בחלקם גם בחוץ. 

מסיבה זו, הצינוריות מתאימות לרטבים קלים על בסיס עגבניות טריות, פומרולה, או במתכוני קיץ עם ירקות. עם זאת, הם מתאימים במיוחד גם לראגו עם בשר חזיר, בקר, נקניק או פטריות ומשמשים גם במתכונים אפויים (במיוחד בגירסה הגדולה שלהם, שבה הם עשויים להיות גם ממולאים).

קישורים חיצוניים
----------------

ויקישיתוף מדיה וקבצים בנושא **צינוריות** בוויקישיתוף

הערות שוליים
------------

1. ↑
2. ↑
3. 1 2 3 4
4. 1 2 3
5. ↑
**סאג'** (בערבית: **صاج**) הוא כלי עממי להכנת פיתות, שגרסאות שונות שלו נפוצות בארצות ערב, הודו, סרי לנקה, פקיסטן ועוד. זהו משטח מתכת כבד וקעור המונח על מקור חום (גחלים או גז) ומשמש להכנת פיתות פשוטות. את הפיתות מניחים ישירות על הסאג' כשהוא חם מאוד ו"אופים" אותן במשך דקות בודדות.

סאג'
יתרונותיו הם: פשטות הייצור; פשטות התפעול (שימוש במדורה כמקור חום); השימוש בו לא דורש מיומנות; ניידות גבוהה; ניצול טוב של חום.

חסרונותיו: התוצר הוא מזון בסיסי ביותר, ותהליך הבישול יוצר עשן רב.

הסאג' חדר לתרבות הישראלית־יהודית בעשרות השנים האחרונות דרך תנועות הנוער, שם הוא מכונה בטעות "טאבון"[דרוש מקור]. בתנועות הנוער, הכנת הפיתות על הסאג' היא דרך לבדר ולחנך ילדים, הנהנים להכין במו ידיהם פיתות דקות ולאכול אותן מרוחות בממרח שוקולד או בלבנה.

אחזקה ואחסון
------------

קוטרו הסטנדרטי של הסאג' הוא 60 ס"מ, אך ניתן למצוא גם סאג'ים בקוטר של 40 ס"מ.
בנוסף, לאחרונה נכנס לשוק הסאג׳ים יצרן חדש בשם ״מיני סאג׳״ שמציע סאג׳ בקוטר 20 ס״מ בלבד 
יתרונותיו של המיני סאג׳ הוא הניידות הנוחה ביותר, עקב גודלו הקטן כך המשקל גם קטן והוא נוח לטיולים וטרקים בשטח.

מאחר שהוא מפוייח לאחר השימוש הראשון, כדאי לשמור את הסאג' בתוך שק בד. את החלק עליו מניחים את הפיתות יש לשמן קלות לאחר השימוש למניעת החלדה. את החלק הבא במגע עם האש לא נהוג לנקות.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **סאג'** |
| ויקישיתוף תמונות ומדיה בוויקישיתוף: **סאג'** |
**אמיר אביגדור** (נולד ב-29 בינואר 1970) הוא כדורגלן עבר ישראלי, ששיחק בעמדת הקשר ההתקפי והחלוץ. אביגדור מזוהה בעיקר עם קבוצת הפועל באר שבע, בה שיחק רוב הקריירה שלו.

קריירה
------

אביגדור נולד וגדל בעיר באר שבע, שם בילדותו החל לשחק במחלקת הנוער של הפועל באר שבע, והצליח להתבלט בקבוצת הנערים והנוער בתור חלוץ וקשר התקפי. ב-13 במאי 1989, בגיל 19, ערך אביגדור את הופעת הבכורה בקבוצה הבוגרת של הפועל באר שבע, ואף הבקיע את שער הבכורה בהופעת הבכורה שנתנה ניצחון לקבוצה נגד שמשון תל אביב בליגה הלאומית. עם הזמן הפך אביגדור לשחקן משמעותי בהרכב הקבוצה. ב-1992 עבר בפעם הראשונה מחוץ לב"ש וחתם בקבוצת הפועל חיפה שם לא הרבה לשחק. בהמשך חזר לבאר שבע, ובעונת 1996/1997 שיחק עבור הזהובים שחורים וחתם בבני יהודה תל אביב לעונה אחת, אך גם שם לא הצליח להתבלט וחזר שוב לבאר שבע. לאחר מכן שיחק בהפועל צפרירים חולון ובהפועל נצרת עילית. בהמשך ירד אביגדור לשחק בליגות הנמוכות במכבי אשקלון ובבית"ר אברהם באר שבע, לאחר מכן פרש מכדורגל.

לאחר הפרישה הפך אביגדור למאמן כדורגל ואימן את הנוער של הפועל באר שבע. ב-2012 עזב אביגדור את הארץ והשתקע בארצות הברית בפיניקס, אריזונה.

קישורים חיצוניים
----------------

* פרופיל, באתר Transfermarkt

הערות שוליים
------------

1. ↑  מפגש רעים בדשא אצל אביגדור, מאת א. טבק, עיתון מעריב, 14 מאי 1989
2. ↑  ה"שלושה" ב"ש יצאה לדרך עם המאמן החדש, ענר חיים, אתר mynet באר שבע, 23 במרץ 2008
3. ↑  הכובש המצטיין של הפועל באר שבע תפס אמריקה, חיים זלקאי, מקומון Nrg מקומי-דרום-באר שבע, 27 באוקטובר 2012
"**הכינור הנאמן**" הוא שיר של הזמרת ירדנה ארזי והשיר המזוהה ביותר עם אלבומה המצליח נשמה צוענית שנמכר ב-150 אלף עותקים[דרוש מקור].
השיר מתאפיין בכך שמילותיו עצובות אולם מנגינתו שמחה.

כתיבת השיר
----------

בשנת 1986 לאחר שזכתה פעמיים בתואר זמרת השנה החליטה ארזי לחפש כיוון מוזיקלי חדש ויחד עם יועצה האמנותי גברי מזור הלכה לפגישה עם המלחין דובי זלצר שהשמיע לה לחן בסגנון צועני. המפגש היווה השראה לארזי ומזור להקליט פרויקט שלם המבוסס על מוזיקה צוענית והשניים החלו להאזין ליצירות מוזיקליות מכל רחבי הבלקן ומזרח אירופה.

באחד מהשירים להם האזינו היה קטע מעבר קצר שנמשך פחות מדקה שתפס את אוזנו של מזור, והוא ביקש מאהוד מנור שהופקד על כתיבת כל שירי האלבום לכתוב לו מילים. השיר הפך ללהיט גדול ברדיו ונשאר מוכר ומזוהה איתה גם שנים אחרי צאתו, אך מכיוון שאינו שיר ישראלי מקורי לא הורשה להשתתף במצעד הפזמונים.

להקת הבילויים שילבה קטע מ"הכינור הנאמן" בשירה "כשנפוליאון יכבוש את עכו".

באלבום היידיש שלו "ציגיינער נשמה", המתבסס על גרסאות יידיש לשיריה הצועניים של ארזי, הקליט הזמר והשחקן יוני אילת גרסת יידיש לשיר זה ("מיין פידעלע").

קישורים חיצוניים
----------------

* סרטון השיר "הכינור הנאמן" באתר יוטיוב
* מילות השיר "הכינור הנאמן" באתר שירונט
* גרסת היידיש בביצוע יוני אילת
* גרסת בימתית בביצוע צעירי תיאטרון יידישפיל
* 103FM, ‏הסיפור הלא ייאמן מאחורי הקלאסיקות של ירדנה ארזי, יהורם גאון ואהובה עוזרי, באתר מעריב אונליין, 14 בדצמבר 2019

הערות שוליים
------------

1. ↑  ענקי המוזיקה הישראלית חוגגים 70, באתר ‏מאקו‏, 7 באוקטובר 2019
**כשהצועני אוהב** הוא שיר של הזמרת ירדנה ארזי מתוך אלבומה המצליח נשמה צוענית והשיר המקורי היחיד באלבום המבוסס כולו על לחנים צועניים.

הרקע לכתיבת השיר
----------------

במהלך העבודה על האלבום "נשמה צוענית" פגשה ארזי את הזמרת יהודית רביץ שהקליטה באולפן הסמוך את אלבומה באה מאהבה.

תוך כדי הקלטת האלבום ילדה ארזי את בתה היחידה אלונה ולאחר הלידה העניקה לה רביץ במתנה לחן חדש באווירה צוענית שיתאים לאלבום. הלחן נמסר לאהוד מנור שכתב את כל שירי "נשמה צוענית.

מצעד הפזמונים
-------------

חרף הצלחתו של האלבום נשמה צוענית, שמכר עד היום כ-150 אלף עותקים וזכה למעמד של אלבום פלטינה כפולה כחודש לאחר שיצא לחנויות, ועל אף ששיריו זכו להצלחה גדולה ברדיו, הם לא הורשו להשתתף במצעד הפזמונים מכיוון שלא היו שירים ישראליים מקוריים, מלבד השיר "כשהצועני אוהב" שהוצג במצעד הפזמונים ב-3 במרץ 1987 ושהה בו 11 שבועות מהם ארבעה במקום הראשון.
במצעד הפזמונים השנתי תשמ"ז הגיע למקום החמישי וארזי הוכתרה בפעם השלישית בתואר זמרת השנה.

באלבום היידיש שלו "ציגיינער נשמה", המתבסס בעיקר על גרסאות יידיש לשיריה הצועניים של ארזי, הקליט הזמר והשחקן יוני אילת גרסת יידיש לשיר זה ("א צגיינער ליבע").

קישורים חיצוניים
----------------

* ארזי מבצעת את השיר בתכנית "ממני מני", סרטון באתר יוטיוב
* גרסת היידיש, בביצוע יוני אילת
**רדגייט תוכנה** (באנגלית: **Redgate Software**) היא חברת תוכנה עם משרדים ראשיים בקיימברידג', אנגליה. היא מפתחת כלים עבור מפתחי אפליקציות ובסיסי נתונים ולאנשי ניהול טכנולוגי בתחומי ה IT וה DBA. החברה מנהלת ומתחזקת אתרי קהילות מפתחים ומומחים, המפורסמים שבהם SQL Server Central  ו Simple Talk. היא מארגנת אירועים כגון SQL בעיר.

מוצרי רדגייט מתמחים בניהול מסדי נתונים, כלים עבור SQL Server, Oracle, MySQL ו - Azure של מיקרוסופט. היא גם מייצרת כלי למפתחים מתקדמים בטכנולוגיית NET Framework.  כגון SmartAssembly ו Net Reflector.

קישורים חיצוניים
----------------

* 

* אתר האינטרנט הרשמי של רדגייט
* רדגייט, ברשת החברתית אקס (טוויטר)

* רדגייט, ברשת החברתית LinkedIn

* רדגייט, סרטונים בערוץ היוטיוב
* Simple Talk
* SQL Server Central
* All Things Oracle

הערות שוליים
------------

1. ↑  "Red Gate Software announce launch of new website". *Telecomworldwire*. 29 באפריל 2005. נבדק ב-2008-10-01. `{{cite news}}`:  (עזרה)
2. ↑  Kanjilal, Joydip (2015-09-29). "Protect your assemblies using obfuscation". InfoWorld.
3. ↑  Kunk, Joe (2010-06-23). "Experiencing C# from a VB Developer's Perspective". Visual Studio Magazine.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb2011007422
* VIAF: 169417807
* WorldCat: lccn-nb2011007422

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רדגייט"**.
**שירו שיר אמן** הוא שיר של הזמרת ירדנה ארזי שהשתתף בתחרות קדם אירוויזיון 1983 והגיע למקום השני בהפרש נקודה אחת מהשיר הזוכה במקום הראשון "חי" בביצוע עפרה חזה.

כתיבת השיר
----------

בשנת 1982 השתתפה ירדנה ארזי בתחרות קדם אירוויזיון בה ביצעה את השיר מוזיקה נשארת של שמרית אור והנרי ברטר והגיעה למקום השני אחרי "הורה" בביצוע אבי טולדנו.

לקראת קדם אירוויזיון 1983 כתבו אהוד מנור ואבי טולדנו את השיר "חי" והציעו אותו לארזי, בין היתר במחשבה על כך שארזי, בתו של אזרח גרמני שנמלט מהמדינה טרם פרוץ מלחמת העולם השנייה תשיר במינכן את המילים "עם ישראל חי". ארזי דחתה את הצעתם ובחרה להמשיך לעבוד עם הצמד אור וברטר, שכתבו לה בהמשך 1982 את השיר הזוכה בתחרות הפסטיגל מילה קטנה.

את מילות השיר כתבה שמרית אור במהלך מלחמת לבנון הראשונה והן מבטאות כמיהה לשלום.

קדם אירוויזיון 1983
-------------------

קדם אירוויזיון 1983 נערך ב-28 במרץ בתיאטרון ירושלים ובין המשתתפים הבולטים בו היו פנינה רוזנבלום, ריקי גל ואילנה אביטל, אך מלכתחילה נדדה תשומת הלב לזמרת השנה עפרה חזה ולמי שזכתה במקום השני שנה קודם לכן, ירדנה ארזי. במהלך ביצוע השיר שלפו זמרי הליווי של ארזי, ובהם שרית סרי, ורדינה כהן ודרור משולם, זיקוקים דולקים.

לאורך כל שלב הניקוד נשמר קרב צמוד בין "שירו שיר אמן" לבין "חי", כשבקיבוצים ובחיפה מעניקים לארזי 12 נקודות ובעיירות הפיתוח לחזה. בסיומה של התחרות הוענקו לחזה 73 נקודות ולארזי 72.

בעיני רבים מסמל קדם אירוויזיון 1983 את יריית הפתיחה ביריבות המעריצים של ארזי וחזה שנמשכה לאורך כל שנות השמונים.

שנים לאחר מכן סיפרה ארזי בריאיון לסדרה התיעודית "הרצל פינת רפאלי", שרפי גינת שישב בחבר השופטים סיפר לה לאחר אותו הערב שהייתה טעות בספירת הקולות בהצבעה, והיא זו שהייתה אמורה לזכות במקום הראשון ולא עפרה חזה. ארזי בחרה לשמור מידע זה בסוד. טענתה זו של ארזי נבדקה בראיון של רפי גינת בנושא באתר הארץ בו הוא שולל את הטענה של ירדנה ארזי לכך שהייתה טעות בספירת הקולות.

#### מצעד הפזמונים השנתי

השיר שהה 12 שבועות במצעד הפזמונים השבועי ובמצעד הפזמונים העברי השנתי 1983 הגיע למקום השישי והיה השיר הגבוה ביותר של ארזי במצעד. ארזי נבחרה למקום השני בקטגוריית זמרת השנה, בה זכתה חזה בפעם הרביעית והאחרונה.

קישורים חיצוניים
----------------

* קליפ, באתר YouTube